બનાસકાંઠા જિલ્લામાં તાજેતરમાં યોજાયેલી ગ્રામ પંચાયતોની ચૂંટણીમાં અનામત જાહેર કરેલી અનુસૂચિત જાતિ, અનુસૂચિત જનજાતિની બેઠકો ઉપર આ જાતિના સરપંચ ચૂંટાઇ આવ્યા હતા. જોકે, કેટલીક ગ્રામ પંચાયતોમાં જે- તે ગામના સત્તા લાલચુ અને અસંતુષ્ટ લોકો સરપંચ સામે અવિશ્વાસની દરખાસ્ત લાવી સત્તા પડાવી લીધી છે. બનાસકાંઠા જિલ્લામાં તાજેતરમાં યોજાયેલી ગ્રામ પંચાયતોની ચૂંટણીમાં અનામત જાહેર કરેલી અનુસૂચિત જાતિ, અનુસૂચિત જનજાતિની બેઠકો ઉપર આ જાતિના સરપંચ ચૂંટાઇ આવ્યા હતા. જોકે, કેટલીક ગ્રામ પંચાયતોમાં જે- તે ગામના સત્તા લાલચુ અને અસંતુષ્ટ લોકો સરપંચ સામે અવિશ્વાસની દરખાસ્ત લાવી પોતે ચાર્જ લઇ લેતા હોય છે. પરિણામે જિલ્લા તેમજ સમગ્ર ગુજરાતમાં અનેક ગ્રામ પંચાયતોમાં હાલમાં ઉપસરપંચો પાસે અનુ. જાતિના સરપંદ પદનો ચાર્જ છે. જેથી અનુ. જાતિ માં ભારે રોષ સાથે સરકારની પધ્ધતિ સામે વિરોધ ઉભો થયો છે. ગામના સરપંચ બનતાની સાથે જ ગામના કેટલાક સત્તા લાલચુઓ જાણે પરંપરાથી આ જાતિને દૂર રાખવા માંગતા હોય તેમ તેમને સત્તામાંથી હટાવી દેવાના પેંતરા શરૂ કર દે છે. અને બહુમતિએ યેન- કેન પ્રકારે સરપંચ સામે અવિશ્વાસની દરખાસ્ત કે પછી અન્ય સમસ્યાઓ ઉભી કરતાં હોઇ સરકારે આ મુદ્દે ગંભીર નોંધ લઇ એકટમાં સુધારો કરવો જોઇએ